לורנסו מלגארחו

לורנסו אנטוניו מלגארחו סאנאבריה (בספרדית: Lorenzo Antonio Melgarejo Sanabria; נולד ב-10 באוגוסט 1990) הוא כדורגלן פרגוואי המשחק בעמדת הקשר בליברטד.

קריירת מועדונים
מלגארחו נולד בלומא גראנדה. הוא התחיל את הקריירה שלו במועדון 12 באוקטובר בגיל 19, כאשר רשם 19 הופעות בליגת העל והבקיע 7 פעמים. ב-2010 קיבל זימון לאולימפיה מהבירה אסונסיון וכעבור עונה עבר לאינדפנדיינטה. אחרי עונה מוצלחת עם 17 משחקים ו-8 שערים מלגארחו הצטרף לבנפיקה ליסבון תמורת 700 אלף יורו.

מיד לאחר המעבר לבנפיקה, מלגארחו הושאל לפאסוס די פריירה, שם הפגין יכולת טובה כשרשם 29 הופעות ו-10 שערים בליגת העל הפורטוגזית, מה שהפך אותו למלך השערים של הקבוצה לעונת 2011/12.

בתום העונה האריך מלגארחו את חוזהו עם בנפיקה עד לשנת 2018. בעונה הבאה הוא החל להופיע בהרכב באופן קבוע, כאשר ערך הופעת בכורה במדי בנפיקה ב-18 באוגוסט 2012 מול בראגה, שהסתיים בתיקו 2-2 כשאת אחד מהשערים לחובת קבוצתו כבש מלגארחו בשער עצמי. ב-19 בספטמבר הוא הופיע לראשונה במשחק ליגת האלופות נגד סלטיק.

ביולי 2013 דווח על כך שמלגארחו קרוב להשאלה לליברפול עם רכישה מלאה בעתיד, אך עסקה זו לא בוצעה. ב-2 בספטמבר מלגארחו חתם בקובאן קרסנודאר תמורת 5 מיליון יורו. את שערו הראשון הוא הבקיע במשחק 1/16 גמר בגביע מול זבזדה ריזאן. ב-28 בנובמבר 2013 הוא כבש צמד בניצחון 0-4 על סנט גאלן במסגרת שלב הבתים של ליגה האירופאית. בקובאן מלגארחו הפגין יכולת לשחק במספר עמדות, כאשר הופיע במדי הקבוצה כמגן שמאלי, קשר שמאלי ואפילו כחלוץ.

ב-8 בפברואר 2016 חתם בספרטק מוסקבה ל-4.5 שנים.

ב-26 באוגוסט 2020 חתם לשנתיים בראסינג קלוב לאחר ששוחרר ללא תמורה מספרטק מוסקבה.

קריירה בינלאומית
מלגארחו ערך הופעה אחת בנבחרת הצעירה של פרגוואי בשלב הבתים של אליפות העולם עד גיל 20. בנבחרת הבוגרת הוא ערך בכורה ב-14 בנובמבר 2012 במשחק ידידות מול גואטמלה.

תארים
 בנפיקה ליסבון
 גמר הליגה האירופאית: 2012/13
 גמר הגביע הפורטוגזי: 2012/13
 קובאן קרסנודאר
 גמר הגביע הרוסי: 2014/15
 ספרטק מוסקבה
 אליפות רוסיה: 2016/17
 הסופר קאפ הרוסי: 2017

קישורים חיצוניים

הערות שוליים 

כדורגלנים פרגוואים
קשרי כדורגל פרגוואים
כדורגלני קלוב אולימפיה
כדורגלני בנפיקה ליסבון
כדורגלני פאסוס די פריירה
כדורגלני קובאן קרסנודאר
כדורגלני ספרטק מוסקבה
כדורגלני ראסינג קלוב
כדורגלני ליברטד
כדורגלני נבחרת פרגוואי
פרגוואים שנולדו ב-1990